Invitation til 100 års jubilæum

1919

Det hele begyndte da 4-5 drenge i 16-18 års alderen trillede fodbold på markerne ved Håbets Allé lige ved Brønshøj Torv der dengang hed Brønshøj Tivoli. De friske unge drenge måtte have lidt bistand og kontaktede den et par år ældre Julian Suhr. På hans værelse blev beslutningen om at stifte Brønshøj Boldklub taget og fejret ved at dele en flaske vin og fem pund gråpærer. Den stiftende generalforsamling var d. 15.maj 1919 i Brønshøj Tivoli.

2019

I anledning af Brønshøj Boldklubs 100 års jubilæum glæder det os at invitere til Jubilæumsreception

ONSDAG D. 15. MAJ KL. 14-18

I klubhuset i Tingbjerg Idrætspark Ruten 2, 2700 Brønshøj